दुर्घटनाका घाइतेको उपचारका क्रममा निधन
मलामी सवार ट्याक्टर दुर्घटनामा घाइते हुनुभएका थप एक व्यक्तिको उपचारका क्रममा नेपालगन्जमा निधन भएको छ । दुर्घटनामा घाइते भएका पञ्चदेवल विनायक नगरपालिका–२ का शेरबहादुर विकको गए राति साढे १० बजेतिर निधन भएको स्थानीय कर्ण विश्वकर्माले जानकारी दिनुभयो ।
शिवराज ढुंगानाअछाम, साउन १५ गते । मलामी सवार ट्याक्टर दुर्घटनामा घाइते हुनुभएका थप एक व्यक्तिको उपचारका क्रममा नेपालगन्जमा निधन भएको छ । दुर्घटनामा घाइते भएका पञ्चदेवल विनायक नगरपालिका–२ का शेरबहादुर विकको गए राति साढे १० बजेतिर निधन भएको स्थानीय कर्ण विश्वकर्माले जानकारी दिनुभयो ।टाउकोलगायतका शरीरका विभिन्न भागमा चोट लागेका शेरबहादुरको नेपालगन्जस्थित नर्सिङहोममा उपचार भइरहेको थियो । पञ्चदेवल विनायक नगरपालिका –४ को कालिकास्थानमा साउन ७ गते ट्याक्टर दुर्घटनामा गम्भीर घाइते भएका शेरबहादुरको जिल्लामा उपचार असम्भव भएपछि सोही दिन रिफर गरिएको थियो । उक्त दुर्घटनामा एक जनाको घटनास्थलमै निधन र ३३ जना घाइते भएका थिए । सोही ट्याक्टरमा सवार पञ्चदेवल विनायक नगरपालिका –६ का दीर्घ विकको घटनास्थलमै निधन भएको थियो ।